钦定古今图书集成/理学汇编/文学典/第129卷 > 《水堂送诸文士戏赠潘丞联句》
## 钦定古今图书集成/理学汇编/文学典/第129卷 > 《水堂送诸文士戏赠潘丞联句》

颜真卿　、潘述　，陆羽　，《权器　》，皎然，李萼。

居人未可散，上客须留著。莫唱“《阿亸回》，应云夜半乐。”
〈真卿奉潘丞〉诗教刻烛赋，酒任连盘酌。从他白眼看，终恋
青山郭。〈述奉陆三〉林栖非姓许，寺住那名约。会异永和年，
才同建安作。〈羽呈权十四〉何烦问更漏，但遣催弦索。共说
长句能，皆言早归恶。〈器别然公〉那知殊出处，还得同笑谑。
雅韵虽暂懽，禅心肯抛却。〈皎然上侍御〉一宿同高会，几人
归下若。帘开北陆风，烛焯南枝鹊。〈萼奉潘十五〉文场苦叨
窃，钓渚甘漂泊。弱质幸见容，菲才诚重诺。〈述〉